ഗോപിനാഥ് ഇനി കുടുംബത്തോടൊപ്പം തുണയായത് ജനമൈത്രി പൊലീസ് attn: idukki കോഴിക്കോട്: രണ്ടര പതിറ്റാണ്ടു മുമ്ബ് നാടുവിട്ട ഗോപിനാഥ് ജനമൈത്രി പൊലീസിന്െറ സഹായത്തോെട വീട്ടിലേക്ക് മടങ്ങി. ചെറിയ തര്ക്കവുമായി ബന്ധപ്പെട്ടായിരുന്നു ഇടുക്കി സ്വദേശിയായ ഇദ്ദേഹത്തിന്െറ നാടുവിടല്. പല തെരുവുകളിലും പലനാട്ടിലും വിവിധ ജോലികള് ചെയ്ത് ജീവിക്കുകയായിരുന്നു. വീട്ടിലേക്ക് മടങ്ങണമെന്ന് ഒരിക്കലും തോന്നിയില്ല. കോവിഡിനെ തുടര്ന്നുള്ള അടച്ചിടലില് ജോലി കുറഞ്ഞതോടെ വരുമാനം നിലച്ചത് വലിയ പ്രതിസന്ധിയായി. ഭക്ഷണം കഴിക്കാനും താമസിക്കാനും ഇടമില്ലാതെ കാര്യങ്ങള് പരുങ്ങലിലായി. ആദ്യം കൊണ്ടോട്ടിയിലും പരിസരത്തുമായിരുന്നു ജോലി. കോവിഡിന്െറ ആദ്യഘട്ട അടച്ചിടലില് കൈയിലുണ്ടായിരുന്ന പണംകൊണ്ട് പിടിച്ചുനിന്നു. രണ്ടാം തരംഗത്തിന്െറ വരവില് രക്ഷയില്ലാതായി. കോഴിക്കോട് നഗരത്തിലും പരിസരത്തും ഭക്ഷണത്തിനായി അലഞ്ഞും കടത്തിണ്ണകളില് ഉറങ്ങിയുമായി ജീവിതം. ലോക്ഡൗണ് കാലത്ത് അലഞ്ഞുതിരിയുന്നവരെ നിരീക്ഷിക്കുന്നതിനിടെയാണ് ടൗണ് പൊലീസ് സ്റ്റേഷനിലെ ജൈനമൈത്രി സംഘത്തിന്െറ ശ്രദ്ധയില് ഗോപിനാഥന് എത്തുന്നത്. ഇടുക്കി സ്വദേശിയാണെന്ന് മനസ്സിലായപ്പോള് മൂന്നു ദിവസം താമസിക്കാനും ഭക്ഷണത്തിനും പൊലീസുകാര് സൗകര്യമൊരുക്കി. ഇതിനിടെ ജനമൈത്രി സംഘവുമായി സൗഹൃദത്തിലായ ഇദ്ദേഹം വീട്ടിലേക്ക് മടങ്ങാനുള്ള താല്പര്യം അറിയിക്കുകയും കമ്ബംമേടിനടുത്തുള്ള അന്യാര്തൊളുവിലെ വീട്ടില് ഭാര്യയും അഞ്ച് മക്കളുമുണ്ടെന്ന് അറിയിക്കുകയുമായിരുന്നു. പൊലീസ് വീട്ടില് ബന്ധപ്പെട്ടപ്പോള് ഇളയമകന് ഹരികുമാര് പിതാവിനെ നാട്ടിലേക്ക് കൊണ്ടുപോവാന് കോഴിക്കോട്ടെത്തുകയായിരുന്നു. ടൗണ് സ്റ്റേഷനിലെ ഓഫിസര്മാരായ രാജേഷ്, പി. സജേഷ് കുമാര്, അനൂജ്, മനോജ്കുമാര്, വിനോദ്കുമാര് എന്നിവര് ചേര്ന്ന് ഗോപിനാഥിനെ മകനോടൊപ്പം യാത്രയാക്കി.